ताऊ ने सोचा कि आज तो यमदूत मूड में हैं...सेठ का हिसाब किताब भी आज निपटवा ही देते हैं...सो यमदूतों को याद दिलाया कि सेठ जी का भी नम्बर आ ही गया होगा...आप कहो तो उसका घर भी बता देता हूं...उसे भी ले चलते तो बढिया रहता. यम दूतों ने सम्मन वाली डायरी निकाली तो सेठ का नंबर भी दो दिन बाद ही था. सो यह तय हुआ कि दो दिन पहले या बाद मे..सेठ को भी मरना ही है...सो ताऊ ने सिफ़ारिश की कि आज ही ले चलो जी आप तो. बाद में कहां दुबारा चक्कर लगावोगे?